РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број: 06-2/107-18

29. мај 2018. године

Б е о г р а д

**ЗАПИСНИК**

**ТРИДЕСЕТОСМЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ**

**НАРОДНЕ СКУПШТИНЕ РЕПУБЛИКЕ СРБИЈЕ**

**ПЕТАК, 18. МАЈ 2018. ГОДИНЕ**

Седница је почела у 12 часова.

Седници су присуствовали председник Одобра за европске интеграције Ненад Чанак и чланови Одбора Весна Марковић, Милимир Вујадиновић, Душица Стојковић, Звонимир Ђокић, Дејан Раденковић, Елвира Ковач и Гордана Чомић и заменици чланова Одбора Миљан Дамјановић, Владимир Ђурић и Дубравка Филиповски. Седници нису присуствовали чланови Одбора Жарко Мићин, Биљана Пантић Пиља, Драган Шормаз, Наташа Вучковић, Муамер Бачевац и Хаџи Милорад Стошић.

Предлог М. Дамјановића да се допуни Дневни ред, са тачком у оквиру које би се разматрала смена председника Одбора за европске интеграције Ненада Чанка, није усвојен (2 за, 2 против, 7 није гласало).

На предлог председника Одбора, већином гласова усвојен је следећи

**Д н е в н и р е д**

1. Одређивање делегације Одбора која ће учествовати на 59. Пленарном састанку КОСАК, који се одржава у Софији, од 17. до 19. јуна 2018. године;
2. Одређивање чланова Одбора који ће учествовати на Интерпарламентарној конференцији „Подржавање слободе изражавања, укључујући слободу медија, у ЕУ и ван ње“, у организацији Европског парламента и Парламента Чешке Републике, у Прагу 14. и 15. јуна 2018. године;
3. Разно.

**Тачка 1.**

Н. Чанак је отворио прву тачку Дневног реда. Након консултације чланова Одбора, предлог Н. Чанка да у делегацији Одбора за европске интеграције на 59. Пленарном састанку КОСАК буду Драган Шормаз, Дејан Раденковић и Владимир Ђурић, усвојен је већином гласова (9 за, 1 уздржан, 1 није гласао).

**Тачка 2.**

Председник Одбора је отворио другу тачку Дневног реда. У делегацији Народне скупштине Републике Србије би требало да буду два члана из Одбора за европске интеграције и два члана из Одбора за културу и информисање. Предлог Н. Чанка да на Интерпарламентарној конференцији „Подржавање слободе изражавања, укључујући слободу медија, у ЕУ и ван ње“ учествују Милимир Вујадиновић и Муамер Бачевац, усвојен је већином гласова (10 за, 1 уздржан).

**Тачка 3.**

Председник Одбора је информисао присутне да делегација Одбора за европске послове Сената Републике Француске, на челу са председником Одбора Жаном Бизеом, борави у званичној посети Републици Србији од 21. до 23. маја 2018. године. Програмом посете француских сенатора, планиран је састанак са члановима Одбора за европске интеграције, у уторак, 22. маја 2018. године. Замолио је све чланове Одбора који желе да учествују да се пријаве уколико већ то нису урадили.

Седница је завршена у 13 часова.

СЕКРЕТАР ОДБОРА ПРЕДСЕДНИК ОДБОРА

Марија Вучићевић Ненад Чанак